Jelasin soal Semen Indonesia  dalam bahasa jawa dong

PT Semèn Indonésia (Persero) Tbk (biyèné PT Semen Gresik (Persero) Tbk) () ya iku pabrik semen kang gedhé dhéwé ing Indonésia. Diresmikaké ing Gresik nalika tanggal 7 Agustus 1957 déning Présidhèn RI pertama kanti kapasitas terpasang 250.000 ton semèn per taun. Nalika tanggal 8 Juli 1991 Semèn Gresik kacathet ing Bursa Èfèk Jakarta lan Bursa èfèk Surabaya sarta wujud BUMN pertama kang go public kanti adol 40 yuta lembar saham marang masarakat. Nganti tanggal 30 September 1999 komposisi kepemilikan saham berubah dadi Pamaréntah RI 51,01%, Masarakat 23,46% lan Cemex 25,53%. nalika Tanggal 27 Juli Juli 2006 kadadèyan transaksi pangadolan saham CEMEX S.S de. C.V marang Blue valley Holdings PTE Ltd. Saéngga komposisi kepemilikan saham nganti saiki berubah dadi Pamaréntah RI 51,01%, Blue Valley Holdings PTE Ltd 24,90%, lan masarakat 24,09%.

Saiki kapasitas kapasang Semen Indonésia gedhéné 16,92 yuta ton semen per taun, lan nguwasani sakiwa-tengené 46% pangsa pasar semen domestik. Semen Indonésia duwé anak perusahaan PT. Semèn Padang (Persero) lan PT. Semen Tonasa (Persero). Semen Indonésia wujud produsen semen gedhé dhéwé ing Indonésia. Nalika tanggal 20 Dhésèmber 2012, Semen Indonésia resmi ganti jeneng saka sadurungé kang jenengé PT Semen Gresik (Persero) Tbk.